Балканско полуострво бива захваћено свеопштим устанком против Османске империје, која је вековима држала поробљене балканске народе претежно православне вероисповести (Срби, Грци, Бугари, Румуни). Први српски устанак против Турака подигнут је 15. фебруара 1804. године, у место Орашац. За вођу је изабран човек из народа и трговац Ђорђе Петровић, од Турака прозвао Црни Ђорђе (Карађорђе), који је добио титулу вожда. Срби су тада извојевали неколико чувених битака, упркос томе што су стајали пред бројнијим непријатељем, међу којима су: бој на Мишару, бој на Иванковцу, бој код Баточине, бој на Делиграду и неочекивано устаничко заузимање Београда након непуне две године од почетка устанка.